|  |  |  |  |
| --- | --- | --- | --- |
| Rīgā, | Datums skatāms laika zīmogā. | Nr. | 1-132/5430 |
| Uz |  | Nr. |  |

**Pēc pievienotā saraksta**

Par e-adreses kanāla pievienošanu

iestādes kontaktinformācijai

Iedzīvotāju un uzņēmēju saziņai ar iestādēm un iestāžu saziņai ar iedzīvotājiem un uzņēmējiem, īpaši gadījumos, kas skar personu datus, komercnoslēpumu saturošu informāciju un citu aizsargājamu informāciju, Vides aizsardzības un reģionālās attīstības ministrija (turpmāk – VARAM) aicina izmantot Oficiālo elektronisko adresi (e-adresi). E-adreses sistēmas darbību un izmantošanu nosaka Oficiālās elektroniskās adreses likums un tā nodrošina drošu komunikāciju atbilstoši ierobežotas pieejamības informācijas statusam, atšķirībā no e-pasta sarakstes. Ņemot vērā pastāvošos kiberdrošības riskus, kas saistīti ar e-pastu iespējamu adresātu un satura viltošanu, kā arī iespējamu e-pasta saturu publiskošanas risku datu pārraides laikā starp e-pasta pakalpojumu sniedzējiem, VARAM aicina iestādi izvērtēt e-pastā sūtāmās informācijas saturu un e-pasta izmantošanu iestādes tīmekļa vietnēs norādītajos saziņas kanālos.

E-adrese ir aizsargāts veids, kādā fiziskas personas un juridiskas personas, izmantojot valsts pārvaldes pakalpojumu portālā Latvija.lv izveidotu kontu jeb pastkastīti, var veikt oficiālu, elektronisku saraksti ar valsts un pašvaldību iestādēm. E-adrese ir drošs saziņas līdzeklis. Lai e-adresi izmantotu, fiziskajām personām un uzņēmumu pārstāvjiem ir nepieciešami kvalificēti identifikācijas līdzekļi – mobilā lietotne eParaksts mobile, eParaksts karte juridiskām personām vai personas apliecība (eID karte).

Līdz ar to, lai nodrošinātu drošu, efektīvu un kvalitatīvu elektronisko saziņu un elektronisko dokumentu apriti starp valsts un pašvaldību iestādēm un fiziskām personām, VARAM lūdz **iestādes tīmekļvietnes kontaktinformācijas sadaļu papildināt ar e-adreses saziņas kanālu**, norādot burta “e” simbolu un tekstu “e-adrese”) (skat. pielikumā datni: simbols-e-.png).

Norādot iestādes e-adresi kā kanālu, ietverama saite uz konkrētu e-adreses adresātu (iestādi). To izveido šādi: saites <https://www.latvija.lv/lv/Eaddress/write?address=_default@>, galā pievienojot iestādes reģistrācijas numuru, piemēram, VARAM saite ir https://www.latvija.lv/lv/Eaddress/write?address=\_default@90000028508. Izmantojot saiti, fiziskā persona automātiski tiks novirzīta uz e-adreses ziņojuma sastādīšanas formu portālā Latvija.lv ar aizpildītu adresāta lauku – konkrēto iestādi.

Gadījumos, kad fiziskai personai nebūs izveidota e-adrese, saite novirzīs uz e-adreses izveidošanas logu. Tas nozīmē, ka lietotājam nebūs jāzina vai jāmeklē konkrēts adresāts un tas jau tiks aizpildīts lietotāja vietā.

E-adrese neaizstāj e-pastu. E-adrese ir slēgta sistēma. Tajā lietotājs elektroniski saņems visas tās ziņas no valsts un pašvaldību iestādēm, kuras agrāk tika sūtītas ar pasta starpniecību uz deklarēto adresi. Uz savu norādīto e-pasta adresi lietotājs varēs saņemt paziņojumu par ziņojuma ienākšanu e-adresē, bet ne pašu ziņojumu. Saskaņā ar Paziņošanas likuma 9. pantu, dokuments, kas nosūtīts uz e-adresi, uzskatāms par paziņotu otrajā darba dienā pēc tā nosūtīšanas.

Lai veicinātu iedzīvotāju izpratni par eParaksta rīkiem un elektronisko dokumentu apriti, tostarp elektronisku dokumentu atvēršanu un pārbaudi, VARAM lūdz rast iespēju iestādes tīmekļa vietnē izvietot arī eParaksta uzskates materiālus (skat. pielikumā datni materiali.zip) un šādus banerus(skat. pielikumā datni: baneri.zip):

1. baneris par kvalificētiem e-paraksta rīkiem, norādot saiti ar plašāku informāciju: <https://www.eparaksts.lv/lv/>
2. baneris par elektronisku dokumentu atvēršanu un pārbaudi, norādot pārbaudes vietni: <https://www.eparaksts.lv/lv/>
3. baneris par elektronisku dokumentu atvēršanu un pārbaudi, izmantojot citu valstu elektroniskā paraksta rīkus, norādot pārbaudes vietni: <https://ec.europa.eu/cefdigital/DSS/webapp-demo/validation>

Jautājumu gadījumā par e-adresi lūdzu sazināties ar Valsts pārvaldes pakalpojumu attīstības departamenta pārstāvi I. Bumbieri, tālr.: 67026486, e-pasts ilona.bumbiere@varam.gov.lv.

Tehnisku jautājumu gadījumā lūdzu sūtīt e-pastu: atbalsts@vraa.gov.lv.

Pielikumā:

1. Elektroniska kanāla norādes “e” simbols (datne: simbols-e-.png).
2. Baneri (datne: baneri.zip).
3. eParaksta uzskates materiāli (datne: materiali.zip).

Valsts sekretāra vietnieks

digitālās transformācijas jautājumos Gatis Ozols

Bumbiere, 67026486

Ilona.Bumbiere@varam.gov.lv

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU